
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


31 Οκτωβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 162 


ΠΕΡΙΕΧΟΜΕΝΑ 

ΚΑΝΟΝΙΣΜΟΙ 

1 300. Περί συστάσεως και λειτουργίας Εκκλησια¬ 
στικού Μουσείου, της Ιεράς Μητροπόλεως Καλα¬ 
βρύτων και Αιγιαλείας. 

2 301. Τροποποίηση του Κανονισμού 284/2016 
περί λειτουργίας, διοικήσεως και διαχειρίσεως 
του Ιερού Προσκυνήματος Παναγίας Τρυπητής 
της Ιεράς Μητροπόλεως Καλαβρύτων και Αιγια- 
λείας. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στο προεδρικό διάταγμα 
υπ'αριθμ. 121/28.9.2017 


ΚΑΝΟΝΙΣΜΟΙ 

ΚΑΝΟΝΙΣΜΟΣ ΥΠ'ΑΡΙ ΘΜ. 300/2017 (1) 

Περί συστάσεως και λειτουργίας Εκκλησιαστικού 
Μουσείου, της Ιεράς Μητροπόλεως Καλαβρύτων 
και Αιγιαλείας. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ' όψιν: 

1. Τα άρθρα 29 παραγρ. 2 και 45 παραγρ. 5 του 
ν. 590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκαςτης Ιεράς Μητροπόλεως Καλαβρύτων 
και Αιγιαλείας, 

4. την υπ' αριθ. 361/13.4.2017 πρότασιν του Σεβα- 
σμιωτάτου Μητροπολίτου Καλαβρύτων και Αιγιαλείας 
Αμβροσίου, 

5. την υπ' αριθμ. 10.5.2017 γνωμοδότησιν της Νομικής 
Υπηρεσίας της Εκκλησίας της Ελλάδος, 


6. την από 8.6.2017 απόφασιν της Διαρκούς Ιεράς Συ¬ 
νόδου, 

7. την από 6.10.2017 απόφασιν της Ιεράς Συνόδου της 
Ιεραρχίας, αποφασίζει: 

Ψηφίζει τον υπ’ αριθμ. 300/2017 Κανονισμόν έχοντα 
ούτω: 

ΚΑΝΟΝΙΣΜΟΣ ΑΡΙΘΜ. 300/2017 
«Περί συστάσεως και λειτουργίας Εκκλησιαστικού 
Μουσείου, της Ιεράς Μητροπόλεως Καλαβρύτων 
και Αιγιαλείας». 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΜΟΥΣΕΙΟΥ ΥΠΟΤΗΝ ΕΠΩΝΥΜΙΑΝ «ΜΟΥΣΕΙΟ 
ΙΑΚΩΒΟΥΤΣΟΥΝΗ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

ΚΕΦΑΛΑΙΟ Α' 

Άρθρο 1 

Ίδρυση - Επωνυμία και Έδρα - Σκοποί και Μέσα 

1. Συνιστάται στην Ιερά Μητρόπολη Καλαβρύτων και 
Αιγιαλείας Εκκλησιαστικό Μουσείο με την επωνυμία 
«ΜΟΥΣΕΙΟ ΙΑΚΩΒΟΥ ΤΣΟΥΝ Η». 

2. Το Εκκλησιαστικό Μουσείο ΙακώβουΤσούνη αποτε¬ 
λεί υπηρεσία αυτοτελούς διαχείρισης της Ιεράς Μητρο¬ 
πόλεως Καλαβρύτων και Αιγιαλείας και διοικείται συμ- 
φώνως προς τας διατάξεις του παρόντος Κανονισμού, 
τα δε εκθέματά του ανήκουν κατά κυριότητα, νομή και 
κατοχή στην Ιερά Μητρόπολη. 

3. Έδρα του Μουσείου είναι η Ιερά Μητρόπολη Καλα¬ 
βρύτων και Αιγιαλείας. Για τη στέγαση του παραχωρεί- 
ται το ισόγειο του Εκκλησιαστικού Κέντρου Αγωγής και 
Εκπαίδευσης «Νέοι Ορίζοντες», επί της οδού Πολυχρο- 
νιάδου 8, στο Αίγιο. 

4. Το Μουσείο είναι οργανισμός μη κερδοσκοπικού 
χαρακτήρα και τελεί υπό την διοικητική και πνευματι¬ 
κή εποπτεία της Ιεράς Μητροπόλεως Καλαβρύτων και 
Αιγιαλείας. 

5. Δημιουργήθηκε, κατόπιν επιθυμίαςτου δωρητού Ια¬ 
κώβου Τσούνη, του νεώτερου Βετεράνου του Β’ Παγκο¬ 
σμίου Πολέμου, ο οποίος εδώρισε όλα τα αντικείμενα 
της ιδιωτικής του συλλογής στην Ιερά Μητρόπολη Καλα¬ 
βρύτων και Αιγιαλείας, σύμφωνα προς την προσωπική 

επιστολή του δωρητού που φέρει την υπ' αριθ. πρωτ. 210/ 
05.04.2013 ημερομηνία παραλαβής τους από την Ιερά 
Μητρόπολη, στην οποία ο δωρητής αναφέρει χαρακτη- 
ριστκά: «...καλείσθε να πεισθείτε ότι τα εν λόγω αντικεί¬ 
μενα πλέον, αποτελούν κτήμα της Ιεράς Μητροπόλεως 
Καλαβρύτων και Αιγιαλείας δια την ίδρυσιν του ομωνύμου 
Μουσείου,"ΙάκωβοςΤσούνης"». Στην επιστολή αυτή επι¬ 
συνάπτεται κατάλογοςτων δωρηθέντων αντικειμένων.Τα 
εγκαίνια του Μουσείου τελέσθηκαν στις 21 Οκτωβρίου 
2012 από τον Μακαριώτατο Αρχιεπίσκοπο Αθηνών και 
πάσης Ελλάδος Ιερώνυμο, παρουσία του δωρητού. 

6. Τα αντικείμενα αυτά της ιδιωτικής συλλογής του Ια- 
κώβουΤσούνη, περιήλθαν στην πλήρη και αποκλειστική 
κυριότητα, νομή και κατοχή του με νόμιμο τρόπο, είτε 
ως δωρεά από σημαντικά εκκλησιαστικά και πολιτικά 
πρόσωπα, είτε ως τιμητικές βραβεύσεις δια την σπου¬ 
δαία εθνική και κοινωνική προσφορά του στην Πατρίδα, 
την Εκκλησία και το Ελληνικό Έθνος. Τα αντικείμενα της 
συλλογής είναι ελευθέρα παντός πραγματικού και νομι¬ 
κού ελαττώματος, βάρους, διεκδίκησης, μεσεγγύησης, 
ενεχυρίασης και κατάσχεσης. 

7. Το Μουσείο έχει κυκλική σφραγίδα με δυο επάλλη¬ 
λους κύκλους, η οποία στο κέντρο έχει την εικόνα του 
κτιρίου του Μουσείου. Στον εξωτερικό κύκλο αναγράφε¬ 
ται: «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ» 
και στον εσωτερικό «ΜΟΥΣΕΙΩΝ ΙΑΚΩΒΟΥΤΣΟΥΝΗ». 

8. Σκοπός του Μουσείου είναι: α) η διαφύλαξη, συ¬ 
ντήρηση, έκθεση και προβολή των πάσης φύσεως 
ιστορικών, εθνικών, λαογραφικών και εκκλησιαστικών 
κειμηλίων, ήτοι ιερών εικόνων, αμφίων, χειρογράφων, 
έντυπων βιβλίων, τιμητικών διακρίσεων και βραβείων, 
εγγράφων και αντικειμένων εθνικού και λαογραφικού 
χαρακτήρα, υποκειμένων σε κίνδυνους φθοράς, β) η ορ¬ 
γάνωση εκδηλώσεων, η πραγματοποίηση εκδόσεων και 
κάθε άλλη δραστηριότητα σχετιζόμενη με το περιεχόμε¬ 
νο του Μουσείου, με σκοπό την πνευματική κατάρτιση 
των επισκεπτών και την ευρύτερη διάδοσή του. 

ΚΕΦΑΛΑΙΟ Β' 

Άρθρο 2 

Διαχειριστική Επιτροπή Μουσείου 

1. Το Μουσείο διοικείται από τριμελή Διαχειριστική 
Επιτροπή (Δ.Ε.), αποτελούμενη από τον εκάστοτε Μη¬ 
τροπολίτη Καλαβρύτων και Αιγιαλείας, ως Πρόεδρο, ή 
τον νόμιμο Αναπληρωτή του και δυο (2) τακτικά μέλη: 
ένα κληρικό και ένα λαϊκό, μετά των αναπληρωτών τους, 
οι οποίοι διορίζονται με απόφαση του Μητροπολιτικού 
Συμβουλίου. Κριτήριο επιλογής των δυο μελών, μετά 
των αναπληρωτών των, είναι η σχετική κατάρτισή τους 
σε θέματα εκκλησιαστικής τέχνης και ιστορίας. Η θητεία 
των μελών της Δ.Ε. θα είναι τριετής, δυναμένη να ανανε¬ 
ωθεί. Το αξίωμα τυγχάνει τιμητικό και άμισθο. 

2. Η Δ.Ε. συνεδριάζει κατόπιν προσκλήσεως του Προέ¬ 
δρου αυτού και βρίσκεται σε απαρτία όταν παρίστανται 
τουλάχιστον δυο (2) μέλη. Αποφασίζει επί των οριζομένων, 
δια της προσκλήσεως θεμάτων της ημερήσιας διατάξεως. 

3. Η Δ.Ε. κατά την πρώτη συνεδρίαση ορίζει τον κλη¬ 
ρικό ως Γραμματέα και τον λαϊκό ως ταμία. 


4. Οι αποφάσεις της Δ.Ε. λαμβάνονται κατά πλειοψη- 
φία. Σε περίπτωση ισοψηφίας υπερτερεί η ψήφος του 
Προέδρου. 

5.0 Πρόεδρος εκπροσωπεί το Μουσείο ενώπιον πάσης 
διοικητικής και δικαστικής αρχής, συγκαλεί την Επιτροπή 
σε συνεδρίαση, ορίζει την ημερήσια διάταξη, υπογρά¬ 
φει τα έγγραφα, εποπτεύει τη λειτουργία του Μουσείου, 
επιβλέπει και ελέγχει την εφαρμογή των διατάξεων του 
παρόντος και των αποφάσεων της Επιτροπής. 

Άρθρο 3 

Καθήκοντα Διαχειριστικής Επιτροπής 

1. Η Δ.Ε. διοικεί και διαχειρίζεται το Μουσείο και ει¬ 
δικότερα: 

α) Ορίζει τη χρήση των χώρων του Μουσείου, τον αριθμό 
και τον τρόπο εκθέσεως των κειμηλίων, τις ημέρες και ώρες 
επισκέψεωςτου Μουσείου, οι οποίες πρέπει να είναι προκα¬ 
θορισμένες και να έχουν ευρέως γνωστοποιηθεί στο κοινό, 

β) Αποφασίζει την εκτέλεση οικοδομικών και λοιπών 
έργων, την έκδοση βιβλίων, φωτογραφιών, διαφανειών, 
αντιγράφων των κειμηλίων, των εκδόσεων σχετικού ψη¬ 
φιακού υλικού κ.λπ. 

γ) Αποφασίζει για την οργάνωση εκδηλώσεων, προ¬ 
γραμμάτων και πάσης φύσεως δραστηριοτήτων του 
Μουσείου 

δ) Μεριμνά για τον εμπλουτισμό του Μουσείου με δω¬ 
ρεές του ιδίου μόνο Συλλέκτη. 

ε) Καταρτίζει σχέδιο αντιμετωπίσεως καταστάσεων 
εκτάκτου ανάγκης και εφαρμόζει όλα τα απαραίτητα 
μέτρα ασφαλείας για τη διαφύλαξη των εκθεμάτων και 
την προστασία τους από κάθε κίνδυνο και κλοπή. 

στ) Μεριμνά για την συντήρηση και αποκατάσταση 
των αντικειμένων της συλλογής, όπου αυτή είναι ανα¬ 
γκαία. Το Μουσείο μπορεί, υστέρα από απόφαση της 
Δ.Ε. και έγκριση του Μητροπολιτικού Συμβουλίου, να 
συνάπτει συμβάσεις έργου με εξειδικευμένα κέντρα συ¬ 
ντήρησης και αποκατάστασης. 

2.0 γραμματέας διεξάγει την αλληλογραφία, τηρεί τα 
Πρακτικά των Συνεδριάσεων, της Δ.Ε. ως και το Πρωτό¬ 
κολλο αλληλογραφίας. 

3. Ο ταμίας συντάσσει τον ετήσιο προϋπολογισμό - 
απολογισμό του Μουσείου τον οποίο θέτει προς έγκριση 
στα μέλη της Δ.Ε. και επικύρωση από το Μητροπολιτικό 
Συμβούλιο. Επίσης διατη ρεί τα κατά τον νόμο λογιστικά 
βιβλία Εσόδων και Εξόδων. 

ΚΕΦΑΛΑΙΟ Π 

Άρθρο 4 

Διαχείριση Συλλογής 

1. Τα εκθέματα του Μουσείου κατατάσσονται σε θε¬ 
ματικές ενότητες. 

2. Για την συλλογή τηρείται αρχείο καταγραφών, φωτογρα¬ 
φιών, εποπτικού υλικού και άλλου υλικού τεκμηρίωσης. Η 
τεκμηρίωση αφορά στη συμβατική και ηλεκτρονική διαδικα¬ 
σία συλλογής οργάνωσης, αποθήκευσης και διακίνησηςτου 
πληροφοριακού υλικούπου σχετίζεται με την προέλευση και 
την επιστημονική μελέτη των αντικειμένων της συλλογής. 

Άρθρο 5 

Δεν επιτρέπεται η απομάκρυνση κειμηλίων από το 
Μουσείο. 

ΚΕΦΑΛΑΙΟ Δ' 

Άρθρο 6 

Οικονομική Διαχείριση 

1. Πόροι του Μουσείου είναι: 

α) οι επιχορηγήσεις Δήμων, Οργανισμών και Νομικών 
Προσώπων Δημοσίου ή Ιδιωτικού Δικαίου, 
β) οι επιχορηγήσεις του Ελληνικού Δημοσίου και της 
Ευρωπαϊκής Ενώσεως, 

γ) οι προαιρετικές εισφορές, δωρεές, κληρονομιές, 
κληροδοσίες, χορηγίες καθώς και κάθε άλλη προσφορά 
τρίτου φυσικού ή νομικού προσώπου, 
δ) κάθε νόμιμο έσοδο μη προβλεπόμενο από τον πα¬ 
ρόντα Κανονισμό. 

2. Οι πόροι του Μουσείου διατίθενται: 

α) δια την συντήρηση των κειμηλίων του Μουσείου, 
β) δια την εκτέλεση έργων εξωραϊσμού και συντηρή- 
σεως των εγκαταστάσεών του, 
γ) δια τις δαπάνες κλιματισμού, φωτισμού και τηλεφω¬ 
νικής συνδέσεως του Μουσείου, 
δ) δια πάσα δαπάνη προβλεπομένη από τον προϋπο¬ 
λογισμό του Μουσείου. 

3. Πάσα δαπάνη του Μουσείου εξυπηρετείται από τις 
πιστώσεις που προβλέπονται σχετικά στον προϋπολογι¬ 
σμό της Ιεράς Μητροπόλεως Καλαβρύτων και Αιγιαλείας. 

ΚΕΦΑΛΑΙΟ Ε' 

Άρθρο 7 

Βιβλία - Προσωπικό 

Ι.Το Μουσείο τηρεί αριθμημένα και θεωρημένα υπό 
του Προέδρου της Διαχειριστικής Επιτροπής, τα εξής 
βιβλία: α) Βιβλίο Πρακτικών Συνεδριάσεων, β) Πρωτό¬ 
κολλο αλληλογραφίας, δ) Βιβλίο Μητρώου Κειμηλίων, 
στο οποίο γίνεται πλήρως περιγραφή αυτών, γ) Βιβλίο 
Εσόδων και Εξόδων. 

2. Τα στοιχεία των ανωτέρω Βιβλίων δύνανται να κα- 
ταχωρούνται και σε ηλεκτρονική μορφή. 

3. Διά την αντιμετώπιση των αναγκών λειτουργίας του 
Μουσείου είναι δυνατή η πρόσληψη ενός Επιστημονικού 
Συνεργάτη και Επιμελητού, καταλαμβανόμενη υπό ειδι¬ 
κού επιστήμονος, κατά προτίμηση πτυχιούχου Θεολογί¬ 
ας ή Ιστορίας - Αρχαιολογίας. Στη θέση αυτή δύναται να 
ορισθεί ένα εκ των μελών της Διαχειριστικής Επιτροπής. 

3. Η πλήρωση μίας ή περισσοτέρων θέσεων γίνεται με 
απόφαση της Επιτροπής, εφόσον υφίσταται η οικονομι¬ 
κή δυνατότητα. Στις θέσεις αυτές δύνανται να υπηρετούν 
πρόσωπα, τα οποία επιθυμούν να προσφέρουν εθελοντι¬ 
κά τις υπηρεσίες τους, αφού όμως διαθέτουν τα ανωτέρω 
προβλεπόμενα προσόντα. Είναι δυνατή η εποχική και για 
ορισμένο χρονικό διάστημα πλήρωση των ως άνω θέσεων. 

4.0 Επιστημονικός Συνεργάτης - Επιμελητής, μεριμνά 
για την καλή λειτουργία του Μουσείου, τη μελέτη, την 


προβολή των κειμηλίων αυτού, εποπτεύει τις εκδόσεις 
και λοιπές δραστηριότητες αυτού, εισηγείται προς την 
Επιτροπή επί παντός θέματος, που αφορά το Μουσείο 
και τις δράστηριότητές του. 

5. Επίσης είναι υπεύθυνος για την καταγραφή και μελέτη 
του υλικού του Μουσείου, την τήρηση του Βιβλίου Μη¬ 
τρώου Κειμηλίων, την επιμέλεια των εκδόσεων και λοιπών 
δραστηριοτήτων αυτού και την υποδοχή των επισκεπτών. 

ΚΕΦΑΛΑΙΟ ΣΤ' 

Άρθρο 8 

Γενικές Διατάξεις 

Η απόφαση περί διαλύσεως του Μουσείου, πρέπει να 
είναι ομόφωνη υπό των μελών της Διαχειριστικής Επιτρο¬ 
πής και απολύτως αιτιολογημένη, η οποία υποβάλλεται 
προς έγκριση εις το Μητροπολιτικό Συμβούλιο και κατό¬ 
πιν στην Διαρκή Ιερά Σύνοδο. Σε περίπτωση διαλύσεως 
τα κειμήλια παραμένουν στην κατοχή, νομή και κυριότητα 
της Ιεράς Μητροπόλεως Καλαβρύτων και Αιγιαλείας, η 
οποία είναι ο νόμιμος κάτοχος της ανωτέρω συλλογής. 

Άρθρο 9 

Αρμόδιο για τη ρύθμιση παντός θέματος μη προβλε- 
πομένου υπό του παρόντος είναι το Μητροπολιτικό 
Συμβούλιο της Ιεράς Μητρόπολης Καλαβρύτων και Αι- 
γιαλείας. 

Άρθρο 10 

Η ισχύς του παρόντος Κανονισμού άρχεται από της 
δημοσιεύσεώςτου στην «Εφημερίδα της Κυβερνήσεως». 
Δημοσιεύεται επίσης υποχρεωτικώς και στο επίσημο 
Δελτίο «ΕΚΚΛΗΣΙΑ» της Εκκλησίας της Ελλάδος. 

Άρθρο 11 

Εκ της δημοσιεύσεώςτου παρόντος Κανονισμού δεν προ- 
καλείται δαπάνη σε βάρος του Προϋπολογισμού της Ιεράς 
Μητροπόλεως Καλαβρύτων και Αιγιαλείας ή του Κράτους. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 2017 

Ο Πρόεδρος 

Τ Ο Αθηνών ΙΕΡΩΝΥΜΟΣ 


ΚΑΝΟΝΙΣΜΟΣ ΥΠ'ΑΡ ΙΘΜ. 301/2017 (2) 

Τροποποίηση του Κανονισμού 284/2016 περί λει¬ 
τουργίας, διοικήσεως και διαχειρίσεως του Ιερού 
Προσκυνήματος Παναγίας Τρυπητής της Ιεράς 
Μητροπόλεως Καλαβρύτων και Αιγιαλείας. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ' όψιν: 

1. Τα άρθρα 29 παραγρ. 2 και 59 παραγρ. 2 του 
ν. 590/1977 «Περί Καταστατικού Χάρτου της Εκκλησίας 

της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους, 

3. τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Καλαβρύτων 
και Αιγιαλείας, 

4. την υπ' αριθμ. 449/31.5.2017 πρότασιν του Σεβα- 
σμιωτάτου Μητροπολίτου Καλαβρύτων και Αιγιαλείας 
Αμβροσίου, 

5. την από 24.7.2017 γνωμοδότησιν του Νομικού Γρα¬ 
φείου της Εκκλησίας της Ελλάδος, 

6. την από 31.8.2017 απόφασιν της Διαρκούς Ιερός 
Συνόδου, 

7. την από 6.10.2017 απόφασιν της Ιερός Συνόδου της 
Ιεραρχίας, αποφασίζει: 

Εγκρίνει τον Κανονισμόν 301/2017 έχοντα ούτω: 

ΚΑΝΟΝΙΣΜΟΣ ΑΡΙΘΜ. 301/2017 
«ΤΡΟΠΟΠΟΙΗΣΙΣΤΟΥ ΚΑΝΟΝΙΣΜΟΥ 
284/2016 ΠΕΡΙ ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ 
ΔΙΑΧΕΙΡΙΣΕΩΣΤΟΥ ΙΕΡΟΥ ΠΡΟΣΚΥΝΗΜΑΤΟΣ 
ΠΑΝΑΓΙΑΣ ΤΡΥΠΗΤΗΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ» 

Άρθρον 1 

Το άρθρον 4 του Κανονισμού 284/2016 «περί λειτουρ¬ 
γίας, διοικήσεως και διαχειρίσεως του Ιερού Προσκυ¬ 
νήματος Παναγίας Τρυπητής της Ιερός Μητροπόλεως 
Καλαβρύτων και Αιγιαλείας» (Φ.Ε.Κ. 48/Α71.4.2016) αντι¬ 
καθίσταται ως εξής: 

«Άρθρον 4 
Διοίκησις 

Το Ιερόν Προσκύνημα τελεί υπό την εποπτείαν της 
Ιερός Μητροπόλεως Καλαβρύτων και Αιγιαλείας και δι- 
οικείται από πενταμελές (5) Διοικητικόν Συμβούλιον, το 
οποίον αποτελείται από: 

α) Τον εκάστοτε Μητροπολίτην Καλαβρύτων και Αιγι- 
αλείας, αναπληρούμενον από τον νόμιμον ή τον ειδικώς 
προς τούτο εντεταλμένον αναπληρωτήν του. 

β) Ένα κληρικόν της Ιερός Μητροπόλεως μετά του 
αναπληρωτού αυτού. 

γ) Τρεις λαϊκούς χριστιανούς ορθοδόξους, κατοίκους 
της περιοχής της έδρας του Προσκυνήματος, διακρινο- 


μένους δια την ευσέβειάν των, μετά των αναπληρωτών 
των. 

Τα μέλη του Δ.Σ. ορίζονται με απόφαση του Μητρο¬ 
πολίτου και η θητεία τους είναι τριετής. Το αξίωμα του 
Προέδρου και των Μελών του Δ.Σ. είναι τιμητικόν και 
άμισθον.» 

Άρθρον 2 

Εκ του παρόντος Κανονισμού δεν προκαλείται δαπάνη 
εις βάροςτου προϋπολογισμού του νομικού προσώπου 
της Ιερός Μητροπόλεως Καλαβρύτων και Αιγιαλείας ή 
του Ιερού Προσκυνήματος Παναγίας Τρυπητής. 

Άρθρον 3 

Η ισχύς του παρόντος Κανονισμού άρχεται από της 
δημοσιεύσεώςτηςειςτην Εφημερίδα της Κυβερνήσεως 
και το περιοδικόν «ΕΚΚΛΗΣΙΑ». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο υπ'αριθμ. 121/28-9-2017 προεδρικό διάταγμα, 
που δημοσιεύθηκε στο ΦΕΚ 148/τ.Α'/09.10.2017, στη 
σελίδα 2606, στη 19η γραμμή του πίνακα, διορθώνεται: 

- Στο κελί της 1 ης στήλης: 

Το εσφαλμένο: «ε. ΤΜΗΜΑ ΥΓΕΙΟΝΟΜΙΚΗΣ ΔΙΑΧΕΙΡΙ¬ 
ΣΗΣ ΑΠΟΒΛΗΤΩΝ ΠΕ ΧΗΜΙΚΩΝ ΚΙΝΔΥΝΩΝ», 

στο ορθό: «ε. ΤΜΗΜΑ ΥΓΕΙΟΝΟΜΙΚΗΣ ΔΙΑΧΕΙΡΙΣΗΣ 
ΑΠΟΒΛΗΤΩΝ ΜΟΝΑΔΩΝ ΥΓΕΙΑΣ ΚΑΙ ΛΟΙΠΩΝ ΠΕΡΙΒΑΛ¬ 
ΛΟΝΤΙΚΩΝ ΚΙΝΔΥΝΩΝ». 

- Στο κελί της 2ης στήλης: 

Το εσφαλμένο: 

«ΠΕ ΥΓΕΙΟΝΟΛΟΓΩΝ ΜΗΧΑΝΙΚΩΝ ή ΠΕ ΜΗΧΑΝΙΚΩΝ 
ή ΜΟΝΑΔΩΝ ΥΓΕΙΑΣ ΚΑΙ ΛΟΙΠΩΝ ΠΕΡΙΒΑΛΛΟΝΤΙΚΩΝ» 

στο ορθό: «ΠΕ ΥΓΕΙΟΝΟΛΟΓΩΝ ΜΗΧΑΝΙΚΩΝ ή ΠΕ 
ΜΗΧΑΝΙΚΩΝ ή ΠΕ ΧΗΜΙΚΩΝ». 

(Από το Εθνικό Τυπογραφείο) 

